་ཟིན་ཐོ་རྣམ་གྲོལ་བདུད་རྩིའི་
སྙེ་མ་ཞེས་བྱ་བ་བཞུགས་སོ། །
༄༅། །ན་མོ་གུ་རུ་མཉྫུ་གྷོ་ཥ་ཧ་ས་བཛྲ་ཡེ། ཕྱག་ན་པདྨོའི་ཐུགས་རྗེའི་འགྲམ་
ཆང་གིས། །དབྱེ་དཀའ་འཁོར་ལོ་བཞི་ཡི་འདབ་མའི་རྒྱ། །གྲོལ་བས་ཟུང་འཇུག་སྦྲང་
རྩིའི་དཔལ་འཛིན་པ། །གྲུབ་མཆོག་མི་ཏྲ་ཛོ་ཀིའི་ཞབས་ལ་འདུད། །འདིར་དུས་གསུམ་
རྒྱལ་བ་ཡོངས་ཀྱི་མཁྱེན་བརྩེ་ནུས་པ་མ་ལུས་པ་གཅིག་ཏུ་འདུས་པའི་བདག་ཉིད་
སྙིགས་དུས་བསྟན་པའི་སྲོག་ཤིང་གངས་ཅན་མཁས་གྲུབ་ཡོངས་ཀྱི་གཙུག་རྒྱན་ཡོངས་
རྫོགས་བསྟན་པའི་མངའ་བདག་ཀུན་མཁྱེན་འཇམ་དབྱངས་བཞད་པའི་རྡོ་རྗེ་རྗེ་
བཙུན་བློ་བཟང་ཐུབ་བསྟན་འཇིགས་མེད་རྒྱ་མཚོ་དཔལ་བཟང་བོའི་ཞལ་སྔ་ནས་
དགུང་ལོ་ཞེ་གཉིས་བཞེས་པ། རབ་བྱུང་བཅུ་བཞི་བའི་ཆུ་སྦྲུལ་ཧོར་ཟླ་དགུ་བའི་ཚེས་
བཅོ་ལྔ་ནས་བརྩམས་ཏེ། ཡབ་རྗེ་གོང་མའི་གདན་ས་མདོ་སྔགས་ཆོས་ཀྱི་སྐྱེད་ཚལ་
དགའ་ལྡན་ཆོས་འཁོར་གླིང་དུ་གྲུབ་མཆོག་མི་ཏྲ་ཛོ་ཀིའི་ཐུགས་དམ་བརྒྱ་རྩར་གྲགས་
པའི་དཀྱིལ་འཁོར་བརྒྱ་རྩ་བརྒྱད་ཀྱི་ནང་ནས། རྡོར་ཕྲེང་དུ་ཡོད་པ་རྣམས་དམ་པ་གོང་
མའི་ཕྱག་ལེན་ལྟར་དེས་འཐུས་པ་བྱས་ནས། མི་ཏྲ་རྐྱང་བའི་དཀྱིལ་འཁོར་རེ་དྲུག་གི་
དབང་རྫོགས་པར་གནང་བའི་སྐབས་ཀྱི་དངོས་གཞིའི་གསུང་བཤད་ཟིན་ཐོ་ཙམ་ཞིག་
60

བྲི་ན། ཁྱེད་རྣམས་རྨི་ལམ་བརྟག་པར་གདམས་པ་ལྟར། རྨི་ལམ་དུ་སྐུ་གཟུགས་དང་
མཆོད་རྟེན་མཐོང་བ། དགེ་འདུན་གྱི་ནང་དུ་ཞུགས་པ། རང་གི་བླ་མ་ལས་ཆོས་ཉན་པ།
ཉི་ཟླ་ཤར་བ། བང་མཛོད་དང་གཏེར་རྙེད་པ། ཁ་ཟས་བཟང་བོ་ལ་ལོངས་ སྤྱོད་པ་སོགས་
ལེགས་པ་རྨིས་ན་སྔགས་ཀྱི་དངོས་གྲུབ་ཅི་རིགས་པ་འགྲུབ་པའི་ལྟས་སུ་ཤེས་ནས་ཞེན་
ཆགས་མི་བྱ་ཞིང་། བྱེ་མ་དང་ཐལ་སྤུང་གི་རི་ལ་འཛེག་པ། གཡང་དུ་ལྷུང་བ། སྐྲ་བྲེགས་
པ། ཆུས་ཁྱེར་བ། ལུས་ལ་ཏིལ་མར་གྱིས་བྱུག་པ་སོགས་རྨིས་ན་ངན་པའི་ལྟས་ཡིན་ཀྱང་
དེ་ལ་རྣམ་རྟོག་མི་བྱ་བར་ཆོས་ཐམས་བདེན་པར་མེད་ཅིང་རང་ངོས་ནས་མ་གྲུབ་པའི་
ལྟ་བས་རྒྱས་འདེབས་པ་དང་། སློབ་དཔོན་གྱི་ཐུགས་ཀ་ནས་ཁྲོ་བོ་བདུད་རྩི་འཁྱིལ་བའི་
ཚོགས་བསམ་གྱིས་མི་ཁྱབ་པ་སྤྲོས་ནས་རྨི་ལམ་ངན་པ་སོགས་བགེགས་རྣམས་བསལ་
བའི་མོས་པ་མཛད་དགོས་གསུངས། སྤྱི་བཤད་ལ། འོ་དེ་ཡང་རང་ཅག་རྣམས་གཏིང་
དང་མཐའ་མི་མངོན་པའི་འཁོར་བའི་གནས་སུ་ཤིང་བལ་རླུང་གིས་བསྐྱོད་པ་བཞིན་
གར་འགྲོའི་གཏོལ་མེད་པར་འཁྱམས་པ་ལས། ད་ལན་བླ་མའི་ཐུགས་རྗེ་ལ་བརྟེན་ནས་
ངན་སོང་གི་བཙོན་ར་ལས་ཐར་ཏེ་དལ་འབྱོར་གྱི་ཆོས་བཅོ་བརྒྱད་དང་། མཐོ་རིས་ཀྱི་
ཡོན་ཏན་བདུན། རྣམ་སྨིན་གྱི་ཡོན་ཏན་བརྒྱད་ལ་སོགས་པ་ཆོས་སྒྲུབ་པའི་མཐུན་རྐྱེན་
མཐའ་དག་ཚང་བའི་རྟེན་བཟང་བོ་འདི་ལྟ་བུ་ཐོབ། མཇལ་བར་དཀའ་བ་བསྐལ་བཟང་
རྣམ་འདྲེན་སྟོང་གི་ནང་ནས་པདྨ་དཀར་བོ་ལྟ་བུར་བསྔགས་པ་སྟོན་པ་ཤཱཀྱ་ཐུབ་པའི་
མདོ་སྔགས་ཟུང་འབྲེལ་གྱི་བསྟན་པ་སྤྱི་དང་། དེའི་ཡང་སྙིང་ཁམས་གསུམ་བླ་མ་ཙོང་
ཁ་བ་ཆེན་པོའི་རང་ལུགས་གསེར་སྦྱངས་བཙོ་མ་ལྟ་བུ་མདོ་སྔགས་བཤད་སྒྲུབ་ཐོས་
བསམ་སྒོམ་གསུམ་མཐའ་དག་གདན་ཐོག་གཅིག་ཏུ་འགྲུབ་པ་འདི་ལྟ་བུ་དང་མཇལ།
མཚན་ཉིད་དང་ལྡན་པའི་དགེ་བའི་བཤེས་གཉེན་དུ་མས་རྗེས་སུ་བཟུང་སྟེ་མདོ་སྔགས་
ཡོངས་རྫོགས་མ་ཚང་བ་མེད་པ་ན་ཉིན་མཚན་དུ་ཐོས་བསམ་བྱར་ཡོད་པའི་དུས་འདི་
61

ལྟ་བུར་དལ་བ་སྟོང་ལོག་ཏུ་མ་བཏང་བར་གཏན་གྱི་འདུན་མའི་རྩ་བ་ཚུགས་པ་ཅིག་ཨེ་
ཡོང་ལྟ་དགོས། དེ་ལྟར་བྱེད་པ་ལ་ཐབས་གཞན་གང་གིས་ཀྱང་མི་ཕན་པས་ཆོས་རྣམ་
དག་རང་གིས་ཤེས་རྒྱུད་དང་འདྲེས་ངེས་ཞིག་བྱེད་དགོས་པས། རྗེ་བདག་ཉིད་ཆེན་པོས་
བྱང་ཆུབ་ལམ་རིམ་དུ། ཆོས་ཉམས་སུ་ལེན་པ་ལ་ཤེས་དགོས། ཤེས་པ་ལ་ཐོས་དགོས།
ཞེས་གསུངས་པས་དང་བོར་གལ་ཆེ་བ་ཐོས་པ་ཡིན། དེའང་ཐོས་ལོ་ཙམ་གྱིས་མི་ཆོག་
པར་རྟེན་འབྲེལ་མགོ་ནས་མ་འཆུག་པ་ཞིག་དགོས་པས། སྣོད་ཀྱི་སྐྱོན་གསུམ་སྤངས།
འདུ་ཤེས་དྲུག་བསྟེན་པ་སོགས་ཆོས་ཉན་པ་དོན་ལྡན་དུ་འགྱུར་བའི་ཀུན་སློང་རྒྱལ་བའི་
གསུང་རབ་ལས་ཇི་ལྟར་འབྱུང་བ་བཞིན་གསལ་བཏབ་སྟེ་སྒོ་གསུམ་བག་མེད་དུ་མ་
བཏང་བར་ཚུལ་དང་མཐུན་པའི་སྒོ་ནས་ཉན་དགོས། གསན་བྱའི་ཆོས་ནི་སྟོན་པ་ཐུབ་
པའི་དབང་བོ་དེ་ཉིད་ཀྱིས་གདུལ་བྱ་རྣམས་ཀྱི་དབང་བོའི་རིམ་པ་དང་འཚམས་པར་
ཆོས་ཀྱི་ཕུང་བོ་ཇི་སྙེད་ཅིག་བཀའ་སྩལ་བ་ཐམས་ཅད་སྡེ་སྣོད་གསུམ་མམ་ཐེག་པ་ཆེ་
ཆུང་གི་སྡེ་སྣོད་གཉིས་སུ་འདུ། ཐེག་པ་ཆེན་པོ་ལ་ཡང་རྒྱུ་ལམ་དུ་བྱེད་པ་ཕ་རོལ་ཏུ་ཕྱིན་
པའི་ཐེག་པ་དང་། འབྲས་བུ་ལམ་དུ་བྱེད་པ་གསང་སྔགས་ཀྱི་ཐེག་པ་གཉིས་སུ་ཡོད་པའི་
ནང་ནས་མཆོག་ཏུ་གྱུར་བ་གསང་ཆེན་ཐེག་པ་ཡིན། དེ་ལ་དགོངས་ནས་རྗེ་བདག་ཉིད་
ཆེན་པོས། འདི་ན་རྫོགས་སངས་རྒྱས་སུ་བགྲོད་པ་ལ། །ཟབ་མོ་རྡོ་རྗེ་ཐེག་དང་ཕར་ཕྱིན་
ཐེག །རྣམ་པ་གཉིས་ཡོད་གསང་སྔགས་ཕར་ཕྱིན་ལས། །ཤིན་ཏུ་ཁྱད་པར་འཕགས་པ་
ཡིན་ནོ་ཞེས། །ཉི་མ་ཟླ་བ་ལྟ་བུར་ཀུན་ཏུ་གྲགས། །ཞེས་གསུངས་པ་ཡིན། དེ་ལྟ་བུའི་
ཆེས་མཆོག་ཏུ་གྱུར་བ་གསང་ཆེན་ཐེག་པ་དེ་ལ་ཡང་རྒྱུད་སྡེའི་དབྱེ་བ་བཞིར་ཡོད་པ།
ཁ་སྦྱོར་ལས། རྒོད་དང་བལྟ་དང་ལག་བཅངས་དང་། །གཉིས་གཉིས་འཁྱུད་དང་རྣམ་པ་
བཞི། །སྲིན་བུའི་ཚུལ་གྱིས་རྒྱུད་བཞིར་གནས། །ཞེས་འདོད་ཆགས་རིགས་བཞི་ལམ་དུ་
བྱེད་ཚུལ་གྱིས་བཞག་པ་དང་། གུར་ལས། དམན་པ་རྣམས་ལ་བྱ་བའི་རྒྱུད། །བྱ་མེད་
62

རྣལ་འབྱོར་དེ་ལྟག་ལའོ། །སེམས་ཅན་མཆོག་ལ་རྣལ་འབྱོར་སྤྱོད། །རྣལ་འབྱོར་བླ་མེད་
དེ་ལྟག་ལའོ། །ཞེས་ཕྱིའི་བྱ་བ་ཁྲུས་དང་གཙང་སྦྲ་སོགས་གཙོ་བོར་གྱུར་བས་བྱ་རྒྱུད། ཕྱི་
ནང་གི་རྣལ་འབྱོར་ཆ་མཉམ་དུ་སྤྱོད་པས་སྤྱོད་རྒྱུད། རྣལ་འབྱོར་ཁོ་ན་གཙོ་བོར་གྱུར་
བས་རྣལ་འབྱོར་རྒྱུད། རྣལ་འབྱོར་དེ་ལས་གོང་ན་མེད་པས་རྣལ་འབྱོར་བླ་ན་མེད་པའི་
རྒྱུད་དེ་རྒྱུད་སྡེའི་དབྱེ་བ་བཞིར་བཞག་པའི་མཆོག་ནི་བླ་མེད་དང་། དེ་ལ་ཐབས་སྒྱུ་
མའི་སྐུ་རྩལ་དུ་བཏོན་ནས་གཙོ་བོར་འཆད་པའི་ཕ་རྒྱུད། ཤེས་རབ་དོན་དམ་འོད་
གསལ་རྩལ་དུ་བཏོན་ནས་འཆད་པའི་མ་རྒྱུད་གཉིས་ཡོད། དེ་དག་གི་རྒྱུད་ཀྱི་གྲངས་
སྡོམ་འབྱུང་ལས། རྣལ་འབྱོར་རྒྱུད་རྣམས་ཀྱི་ནི་ཚད། །བྱེ་བ་ཕྲག་ནི་དྲུག་ཏུ་ངེས། །དེ་
བཞིན་རྣལ་འབྱོར་མ་རྒྱུད་གྲངས། །བྱེ་བ་ཕྲག་ནི་བཅུ་དྲུག་གྲགས། །ཞེས་གསུངས་པ་
ལྟར་གྱི་རྒྱུད་སྡེ་རབ་འབྱམས་ནས་དཀྱིལ་འཁོར་གྱི་འཁོར་ལོ་བྱེ་བ་ཕྲག་ཇི་སྙེད་ཅིག་
གསུངས་པའི་ནང་ནས། འདིར་རྒྱལ་བ་ཀུན་གྱི་ཐུགས་རྗེའི་བདག་ཉིད་འཕགས་མཆོག་
ཕྱག་ན་པདྨོས་རྗེས་སུ་བཟུང་སྟེ་ཕྱག་རྒྱ་ཆེན་པོ་མཆོག་གི་དངོས་གྲུབ་བརྙེས་པ། ཟུང་
འཇུག་ནོར་བུའི་ཟ་མ་ཏོག ངོ་མཚར་བའི་རྣམ་ཐར་བཅོ་བརྒྱད་དང་ལྡན་པའི་གྲུབ་
པའི་འཁོར་ལོས་བསྒྱུར་བ། རྣལ་འབྱོར་གྱི་དབང་ཕྱུག་མི་ཏྲ་ཛོ་ཀིའམ་མཚན་གཞན་
དཔལ་ལྡན་ཆོས་ཀྱི་བཤེས་གཉེན་གྱིས་འཕགས་པའི་བཀས་གནང་བསྩལ་བ་ལ་བརྟེན་
ནས། ཕྱི་རབས་ཀྱི་གདུལ་བྱ་རྣམས་ལ་ཕན་པའི་ཕྱིར་ཐུགས་བཅུད་ཟབ་མོ་ཕྱོགས་
གཅིག་ཏུ་བསྒྲིགས་པ། གསང་ཆེན་བསྟན་པའི་ཉིང་ཁུ་མི་ཏྲ་བརྒྱ་རྩར་གྲགས་པའི་
དབང་གི་རིམ་པ་རྣམས་འབུལ་བར་བྱེད་པ་ལ། ཐོག་མར་གཤིན་རྗེ་གཤེད་དམར་བོའི་
དབང་བསྐུར་བ་ལ་རྟེན་འབྲེལ་དང་དགོས་པ་ཁྱད་པར་ཅན་ཡོད་པས། དམ་པ་གོང་མ་
རྣམས་ཀྱི་ཕྱག་ལེན་ལའང་དེ་ལྟར་མཛད་ཀྱི་ཡོད་གསུངས། རྒྱལ་བ་རྒྱ་མཚོའི་དབང་གི་
ཉིན་སྤྱི་བཤད་ལ། དུས་གསུམ་རྒྱལ་བ་ཐམས་ཅད་ཀྱི་དམིགས་པ་མེད་པའི་སྙིང་རྗེའི་
63

རང་གཟུགས་ཐུགས་རྗེའི་གཏེར་ཆེན་མགོན་པོ་སྤྱན་རས་གཟིགས་ཞེས་རྒྱལ་སྲས་
དཔའ་བོ་ཀུན་གྱི་ནང་ནས་སྙིང་རྗེའི་གཏེར་དུ་བསྔགས་ཤིང་། ཁྱད་པར་བྱང་ཕྱོགས་ཁ་
བ་ཅན་གྱི་ལྗོངས་འདི་སྟོན་པ་ཤཱཀྱའི་རྒྱལ་བོ་ཉིད་ཀྱིས་དངོས་ཀྱི་འདུལ་ཞིང་དུ་མ་གྱུར་
བ། མགོན་པོ་འདི་ལ་ཆེད་དུ་གཏད་པ་བཞིན་ཕྱག་མཚན་དུ་བཞེས་ཏེ་སྒོ་མཐའ་དག་
དང་བཅས་པ་བསྙེན་བཀུར་བ་ལས་འདི་ཉིད་ཀྱི་སྨྱུང་གནས་བྱས་པས་བསྐལ་བ་དུ་
ནས་སྐྱོང་བར་མཛད་པས་རང་ཅག་རྣམས་ཀྱི་ལྷ་སྐལ་དང་། ཕྱོགས་བཅུའི་རྒྱལ་བ་སྲས་
མའི་འཁོར་བ་ཕྱིར་བསྙིལ་བ་དང་། བསམ་པ་རྣམ་པར་དག་པས་གཟུགས་སྔགས་
ནས་ཡང་ཡང་གསུངས་པ་ལྟར་ཡིན་ཞིང་། གསང་བ་གསུམ་གྱི་ཟློས་གར་མཐའ་ཡས་
བཟླས་པས་ཕན་ཡོན་མཐའ་ཡས་པ་འབྱུང་ཚུལ་ཚད་མར་གྱུར་བའི་མདོ་རྒྱུད་དུ་མ་
པས་གདུལ་བྱ་སོ་སོའི་སྐལ་བ་དང་འཚམས་པར་སྐུའི་བཀོད་པ་མི་འདྲ་བ་མཐའ་ཡས་
པ་ཡོད་པས། དམ་པ་གོང་མ་རྣམས་ལ་བརྒྱུད་པའི་ལུགས་སྲོལ་ཡང་དེ་སྙེད་ཡོད་པ་དགེ་
སློང་མ་དཔལ་མོ་ནས་བརྒྱུད་པ་དཔལ་མོའི་ལུགས། ཆོས་རྒྱལ་སྲོང་བཙན་སྒམ་པོ་ནས་
བརྒྱུད་པ་རྒྱལ་བོའི་ལུགས། བྱང་སེམས་ཟླ་བ་རྒྱལ་མཚན་ལས་བརྒྱུད་པ་ཟླ་རྒྱལ་ལུགས།
ལ་སྟོད་དམར་བོ་ནས་བརྒྱུད་པ་ལ་སྟོད་ལུགས། གཉན་ཚེམ་བུ་པ་ལས་བརྒྱུད་པ་ཚེམ་
བུ་དམར་ཁྲིད། གྲུབ་ཐོབ་སྐྱེར་སྒང་པ་ལས་བརྒྱུད་པ་སྐྱེར་སྒང་ལུགས་སོགས་མང་དུ་
ཡོད་པ་ལས། སྐབས་སུ་བབས་པ་གྲུབ་ཆེན་མི་ཏྲ་ཛོ་ཀི་ནས་བརྒྱུད་པའི་བླ་མེད་ལུགས་
ཀྱི་འཕགས་མཆོག་སྤྱན་རས་གཟིགས་སྐུ་མདོག་དཀར་བོ་ཞལ་གཅིག་ཕྱག་གཉིས་ཡུམ་
བཅས། འཁོར་མཁའ་འགྲོ་མ་བཞི་དང་། ཁྲོ་བོ་བཞིས་བསྐོར་བ་ལྷ་དགུ་མ་འདིའི་སྔགས་
ལ་ཡང་དག་མི་དག་སྣ་ཚོགས་ཞིག་ཡོད་པ་རྒྱལ་དབང་བསྐལ་བཟང་རྒྱ་མཚོས་དག་
ཐེར་མཛད་དེ། ཨོྃ་མ་ཎི་པདྨེ་ཧཱུཾ། ཞེས་པ་གཙོ་བོའི་སྔགས། དྷུ་མ་གྷ་ཡེ་ཡུམ་གྱི་སྔགས།
ཧ་རི་ནི་ས་མཁའ་འགྲོ་བཞི་དང་། ར་ཙ་ཧྲཱིཿ ཡ་ཁྲོ་བོ་བཞིའི་ས་བོན་གྱི་སྔགས་ཡིན་པས།
64

དེ་ཡོངས་རྫོགས་ལ་བསྙེད་པ་བྱས་པས་གཙོ་འཁོར་ཡོངས་རྫོགས་ཀྱི་བསྙེན་པའི་གོ་
ཆོད་ལ། མ་ཎི་རྐྱང་བས་ཀྱང་ཆོག་པས་མ་ཎི་མཐའ་གཅིག་ཏུ་བྱ་རྒྱུད་ཀྱི་ལུགས་སུ་བྱས་
ནས་བགྲང་དགོས་པའི་ངེས་པ་མེད་པར་ཆོ་ག་ཕྱག་ལེན་ཐམས་ཅད་བླ་མེད་ལྟར་བྱས་
ཏེ་ལྷ་འདི་ལྟ་བུ་དང་འབྲེལ་བར་བཟླས་ན་མཆོག་ཏུ་གྱུར་བ་ཡིན་གསུངས། དེའང་
གནས་ཁང་འདིའང་ཐ་མལ་གྱི་རྣམ་པ་འདི་ལྟ་བུ་མ་ཡིན་པར་ལྷའི་ཡེ་ཤེས་རང་སྣང་
ལས་གྲུབ་པའི་ཐར་བ་ཆེན་པོའི་གཞལ་མེད་ཁང་དངོས་ཡིན་སྙམ་པ་དང་། བླ་མ་ཐ་
མལ་གྱི་རྣམ་པ་ཅན་མ་ཡིན་པར་དཀྱིལ་འཁོར་གྱི་གཙོ་བོ་དངོས་དང་ཐ་མི་དད་པར་
བལྟས་ལ། ཆོ་གའི་ཚིག་རྣམས་ཀྱང་དཀྱིལ་འཁོར་གྱི་གཙོ་བོའི་གསུང་ཚངས་པའི་
དབྱངས་ཀྱིས་བསྒྲགས་བྱུང་སྙམ་པ་བྱས་ན་འབྲས་བུ་ལམ་བྱེད་ཀྱི་དགོས་པ་ཁྱད་པར་
ཅན་ཡོད་པས། བླ་མ་དཀྱིལ་འཁོར་གྱི་གཙོ་བོ་དང་དབྱེར་མི་ཕྱེད་པའི་མོས་གུས་ཤུགས་
དྲག་པོས་སྙིམ་པ་མེ་ཏོག་དང་བཅས་དབང་བསྐུར་བའི་དོན་དུ་གསོལ་བ་ལན་གསུམ་
འདེབས་དགོས། དཀྱིལ་འཁོར་དུ་འཇུག་པ་ལ་དཀྱིལ་འཁོར་བའི་ལྷ་ཚོགས་རྣམས་དང་
རྣམ་པ་མཐུན་པ་བྱེད་དགོས་པས། དེའི་ཆེད་དུ་ལས་སྔགས་ཀྱིས་བྱིན་གྱིས་བརླབས་
པའི་ཆས་སྨད་གཡོགས། སྟོད་གཡོགས། གཙུག་ཏོར་གསུམ་དང་། མིག་དར་འཆིང་བའི་
སྔགས་ཙཀྱུ་མིག བནྡྷུ་འཆིང་བ། བ་ར་མཆོག མ་ཎ་ཡ་ཡིད་དེ་ཡིད་མཆོག་ཏུ་བྱ་བའི་
ཕྱིར་མིག་འཆིང་ཞེས་པ་ཡིན་པས་དཀྱིལ་འཁོར་གྱི་གསང་བ་རེ་ཞིག་སྟོན་པར་མི་རུང་
བས་དེ་གསང་བར་བྱ་བའི་ཕྱིར་མིག་དར་དང་། མེ་ཏོག་སྦྱིན་པའི་སྔགས་ཨཱ་ཁཾ་བཱི་ར་ཧཱུཾ་
ཞེས་པའི་ཨཱ་སྣང་མཐའི་ས་བོན། ཁཾ་དོན་གྲུབ་ཀྱི་ས་བོན། བཱི་རྣམ་སྣང་གི་མིང་ཡིག་དང་
བོ། ར་རིན་འབྱུང་གི་མིང་ཡིག་དང་བོ། ཧཱུཾ་མི་བསྐྱོད་པའི་ས་བོན་ཏེ་ངོ་བོ་དེ་བཞིན་
གཤེགས་པ་ལྔའི་ཡེ་ཤེས་ཀྱི་རང་བཞིན་ལ་རྣམ་པ་ཁ་དོག་སྣ་ལྔ་བའི་མེ་ཏོག་གི་ཕྲེང་བ་
རེ་དཀྱིལ་འཁོར་དུ་འཇུག་པའི་ཕྱག་རྟེན་དུ་གཏད། སྡོམ་པ་འཛིན་པ་ལ་མདོ་སྔགས་
65

གཉིས། སྔགས་ཀྱི་རྒྱུད་སྡེ་བཞི། བླ་མེད་ཀྱི་དབང་བཞི་ཀ་ལ་འཛིན་དགོས་པས། ཐུན་
མོང་བ་བྱང་སེམས་ཀྱི་སྡོམ་པ་འཛིན་པ་ལ། བླ་མ་དང་དཀྱིལ་འཁོར་བའི་སྟེང་གི་ནམ་
མཁའ་ལ་རྩ་བརྒྱུད་ཀྱི་བླ་མ་ཡི་དམ་སངས་རྒྱས་བྱང་སེམས་ཉན་རང་དཔའ་བོ་མཁའ་
འགྲོ་ཆོས་སྐྱོང་སྲུང་མའི་ཚོགས་བསམ་གྱིས་མི་ཁྱབ་པ་སྤྲིན་གྱི་ཕུང་བོ་འཁྲིགས་པ་
བཞིན་ཁྲ་ལམ་མེར་བཞུགས་པའི་དྲུང་དུ། བྱང་ཆུབ་སེམས་དཔའི་སྡོམ་པ་བླངས་ལ་ཇི་
སྲིད་བྱང་ཆུབ་སྙིང་བོ་ལ་མཆིས་ཀྱི་བར་དུ་རྩ་བའི་ལྟུང་བ་བཅོ་བརྒྱད་དང་ཉེས་བྱས་ཞེ་
དྲུག་གིས་མ་གོས་པར་ཚུལ་བཞིན་དུ་བསྲུང་བར་བྱའོ་སྙམ་དུ་རྗེས་ཟློས་ལན་གསུམ་
བྱས་པའི་ཐ་མའི་འཇུག་གི་ཆ་ལ་སྔར་བྱང་སྡོམ་མ་ཐོབ་པ་ཡིན་ན་གསར་དུ་ཐོབ་པ་
དང་། ཐོན་ཟིན་ཡིན་ན་ཉམས་པ་སོར་ཆུད་ཅིང་གནས་པ་གོང་འཕེལ་དུ་གྱུར་བའི་
མོས་པ་དང་། ཡང་སྐྱབས་ཡུལ་སྔར་ལྟར་གྱི་སྤྱན་སྔར་སེམས་ཅན་ཐམས་ཅད་གྱི་དོན་
དུ་རྫོགས་པའི་སངས་རྒྱས་ཀྱི་གོ་འཕང་དུས་མྱུར་བ་ཉིད་དུ་ཐོབ་པར་བྱ། དེའི་ཆེད་དུ་
རིགས་ལྔ་སྤྱིའི་དམ་ཚིག་རྩ་ལྟུང་བཅུ་བཞི་དང་། སྦོམ་པོ་བརྒྱད་དམ་བཅུ། སོ་སོའི་དམ་
ཚིག རྣམ་སྣང་རིགས་ཀྱི་དམ་ཚིག་དྲུག །མི་བསྐྱོད་རིན་འབྱུང་བཞི་བཞི་དང་། །འོད་
དཔག་མེད་གསུམ་དོན་གྲུབ་ཀྱི། །གཉིས་ཏེ་སོ་སོའི་བཅུ་དགུ་དང་། །ཞེས་པ་ལྟར་ཉེས་
སྤྱོད་སྡོམ་པའི་ཚུལ་ཁྲིམས། དགེ་བ་ཆོས་སྡུད་ཀྱི་ཚུལ་ཁྲིམས། སེམས་ཅན་དོན་བྱེད་ཀྱི་
ཚུལ་ཁྲིམས་གསུམ་དང་། མཆོག་གསུམ་ལ་ཉིན་མཚན་དུས་དྲུག་ཏུ་སྐྱབས་སུ་འགྲོ་བ་
སྟེ་རྣམ་སྣང་གི། རིགས་ཀྱི་དམ་ཚིག་དྲུག རྡོར་དྲིལ་ཕྱག་རྒྱའི་དམ་ཚིག་གསུམ། སློབ་
དཔོན་བསྟེན་པ་ལ་དུས་དྲུག་ཏུ་སློབ་པ་སྟེ་མི་བསྐྱོད་པའི་རིགས་ཀྱི་དམ་ཚིག་བཞི།
ཟང་ཟིང་གི་སྦྱིན་པ། མི་འཇིགས་པའི་སྦྱིན་པ། ཆོས་ཀྱི་སྦྱི